Lav et referat af nedenstående tekst:

Tekst:
Da de otte brandfolk fra Nordjyllands Beredskab nåede frem til et brændende fyrrum i Snedsted i Thy, var der ikke meget, de kunne redde. - Det var fuldstændig overtændt og fyrrum og garagen er nu udbrændt, siger Mogens Hansen, der var indsatsleder under branden. Han fortæller, at landmanden havde tændt op i sit halmfyr, og da han en halv time senere kiggede til fyret var rummet fyldt med flammer. - Han begynder selv at slukke ilden, da fyrrummet ligger tæt på stuehuset. Han bruger en pulverslukker og en vandslange, men branden er for kraftig, forklarer Mogens Hansen. Sammen med de andre brandfolk brugte han omkring tre timer på at få slukket branden. Landmand til observation på sygehuset Fyrrummet og garagen er total udbrændt, men stuehuset har kun fået strålevarme, og har ikke taget særlig skade. Landmanden, der forsøgte at slukke branden, er blevet kørt til observation på sygehuset i Thisted. - Han har fået en del røg, og derfor skal han tjekkes, siger Mogens Hansen. Alarmcentralen fik meldingen om branden klokken 18.07, og brandfolkene var færdig med efterslukningen ved 21-tiden.

Referat:
En landmand fra Snedsted forsøgte selv at slukke den ild, der havde spredt sig fra et halmfyr, men branden var for kraftig.